Babelscape/SREDFM huggingface dataset:
Δημήτρης Λεοντζάκος

Ο Δημήτρης Λεοντζάκος (Νοέμβριος 1974) είναι Έλληνας ποιητής και μουσικός. Γεννήθηκε το 1974 στην Καβάλα και σπούδασε μουσική. Ζει και εργάζεται στη Θεσσαλονίκη. Εξέδωσε την πρώτη του ποιητική συλλογή το 2001. Ποιήματά του έχουν δημοσιευτεί σε περιοδικά, έχουν φιλοξενηθεί σε ανθολογίες και συλλογικές εκδόσεις στην Ελλάδα και το εξωτερικό.
Γουίλιαμ Χόλαντ

Ο Γουίλιαμ Χόλαντ (3 Μαρτίου 1874 – 20 Νοεμβρίου 1930) ήταν Αμερικανός αθλητής του στίβου που ήταν εξειδικευμένος στα σπριντ. Στους Θερινούς Ολυμπιακούς Αγώνες 1900 κατέκτησε το χάλκινο μετάλλιο στα 400 μέτρα των ανδρών.
Παλάτι Νταρούλ Αμάν

Το Παλάτι Νταρούλ Αμάν (, παστού: د دارالامان ماڼۍ, «οικία της ειρήνης» ή, με διττή έννοια «οικία του Αμαν[ουλάχ]») είναι εγκαταλελειμμένο παλάτι περίπου 16 χιλιόμετρα νοτιοδυτικά από το κέντρο της Καμπούλ στο Αφγανιστάν. Επί του παρόντος πραγματοποιούνται εργασίες ανακαίνισης του ώστε να καταστεί και πάλι λειτουργικό.
Λεγεώνα Κόνδορ

Η Λεγεώνα Κόνδορ ήταν μονάδα αποτελούμενη από την αεροπορία και τμήμα του στρατού της Ναζιστικής Γερμανίας, η οποία υπηρέτησε στο πλευρό των εθνικιστών κατά τον Ισπανικό εμφύλιο πόλεμο, τον Ιούλιο του 1936 έως τον Μάρτιο του 1939. Η Λεγεώνα του Κόνδορ ανέπτυξε τις πρώτες μεθόδους στρατηγικών βομβαρδισμών που χρησιμοποιήθηκαν ευρέως κατά τον Δεύτερο Παγκόσμιο Πόλεμο λίγο αργότερα. Ο βομβαρδισμός της Γκερνικα ήταν η πιο περίφημη επιχείρηση που πραγματοποίησε η Λεγεώνα Κόνδορ. Ο Χούγκο Σπέρρλε διοικούσε τους σχηματισμούς αεροσκαφών της μονάδας και ο Βίλχελμ Ρίττερ φον Τόμα τις δυνάμεις εδάφους. Για την Λεγεώνα Κόνδορ γυρίστηκε η προπαγανδιστική ταινία "Legion Condor" (1939).
Τκβαρτσέλι

Το Τκβαρτσέλι (γεωργιανά: ტყვარჩელი, αμπχαζικά: Тҟəарчал, "Τκουαρτσάλ", ρωσικά: Ткварчели, "Τκβαρτσέλι") είναι πόλη στην Αμπχαζία, Γεωργία. Βρίσκεται στον ποταμό Γαλίντζγκα (Αάλντζγκα) και ένας σιδηρόδρομος συνδέει την πόλη με το Οτσαμτσίρε.
Σκεντέρ Τζινούσι

Ο Σκεντέρ Τζινούσι (, γενν. 24 Δεκεμβρίου 1949, Αυλώνας) είναι Αλβανός πολιτικός. Αποφοίτησε από το Πανεπιστήμιο των Τιράνων με πτυχίο στα μαθηματικά. Στη συνέχεια σπούδασε στη Γαλλία όπου απέκτησε διδακτορικό δίπλωμα στη φυσική. Στη συνέχεια δίδαξε στο τμήμα φυσικής του Πανεπιστημίου των Τιράνων. Σήμερα είναι ο ηγέτης του Σοσιαλδημοκρατικού Κόμματος της Αλβανίας. Είναι μέλος του αλβανικού Κοινοβουλίου από το 1992 και από τότε έχει υπηρετήσει σε διάφορες θέσεις, συμπεριλαμβανομένης αυτού του Υπουργού Παιδείας και του Προέδρου του Κοινοβουλίου της Αλβανίας από τις 24 Ιουλίου 1997 έως τις 4 Σεπτεμβρίου 2001. Για λίγες ώρες ήταν προσωρινός Πρόεδρος της Αλβανίας στις 24 Ιουλίου 1997.
Διάσκεψη του Ατλάντικ Σίτι

Η Διάσκεψη του Ατλάντικ Σίτι (αγγλικά: The Atlantic City Conference) που πραγματοποιήθηκε μεταξύ 13 - 16 Μαΐου 1929 ήταν μια ιστορική σύνοδος κορυφής των ηγετών του οργανωμένου εγκλήματος στο Ατλάντικ Σίτι, του Νιού Τζέρσεϊ στις Ηνωμένες Πολιτείες. Από τους πιο πολλούς ιστορικούς θεωρείται ότι είναι η πρώτη σύνοδος κορυφής του οργανωμένου εγκλήματος που πραγματοποιήθηκε στις ΗΠΑ. Η διάσκεψη είχε σημαντικές επιπτώσεις για τη μελλοντική κατεύθυνση του οργανωμένου εγκλήματος και κατείχε περισσότερη σημασία και τη σπουδαιότητα από τη Διάσκεψη της Αβάνας του 1946 και τη σύσκεψη των Απαλάχιων του 1957.
Αντιπροσώπευε επίσης την πρώτη κίνηση προς την ίδρυση του Εθνικού Συνδικάτου του εγκλήματος. 

Για το τί συζητήθηκε στη διάσκεψη του Ατλάντικ Σίτι είναι δύσκολο να εξακριβωθεί. Ωστόσο, πιστεύεται ότι οι ηγέτες της Μαφίας στη διάσκεψη συζήτησαν τις βίαιες διαμάχες για το λαθρεμπόριο ποτών στη Νέα Υόρκη και το Σικάγο και πώς να τις αποφύγουν στο μέλλον, τη διαφοροποίηση και τις επενδύσεις σε νόμιμες επιχειρήσεις οινοπνευματωδών ποτών και την επέκταση των παράνομων δραστηριοτήτων για να αντισταθμίσουν την απώλεια κερδών από την πιθανή κατάργηση του νόμου της ποτοαπαγόρευσης καθώς και την αναδιοργάνωση και εξυγίανση του υποκόσμου σε ένα Εθνικό Συνδικάτο Εγκλήματος.
Σατούν

Το Σατούν (สตูล, μαλαϊκά: Setul) είναι πόλη ("θέσαμπαν μουεάνγκ") στη νότια Ταϊλάνδη και πρωτεύουσα της επαρχίας Σατούν. Καλύπτει ολόκληρο το "ταμπόν" Φίμαν της επαρχίας Μουεάνγκ Σατούν. Βρίσκεται 985 χλμ. νότια της Μπανγκόκ. Το 2005 έχει πληθυσμό 21.498 κατοίκων.
Η αγωνία του τερματοφύλακα πριν από το πέναλτι

Η αγωνία του τερματοφύλακα πριν από το πέναλτι (πρωτότυπος τίτλος: Die Angst des Tormanns beim Elfmeter) είναι γερμανική-αυστριακή ταινία του 1972 σε σκηνοθεσία του Βιμ Βέντερς. Το σενάριο είναι βασισμένο στο ομότιτλο βιβλίο του Πέτερ Χάντκε.
Σύστημα U

Στη μαθηματική λογική, το Σύστημα U και το Σύστημα U− είναι αμιγή συστήματα τύπων, δηλαδή: Ειδικές μορφές λάμδα λογισμού με έναν αυθαίρετο αριθμό δομών, αξιωμάτων και κανόνων, ή εξαρτήσεων μεταξύ των δομών. Αποδείχθηκαν και οι δύο ασυνεπείς από τον Ζαν-Υβ Ζιράρ, το 1972. Αυτό οδήγησε στην συνειδητοποίηση ότι η αρχική θεωρία των τύπων από τον Μάρτιν-Λεφ του 1971 ήταν ασυνεπής, καθώς επέτρεψε ίδια συμπεριφορά με το παράδοξο του Ζιράρ: "Ολικό Σύνολο μέσα στον εαυτό του".
Ζενγκίδες

Οι Ζενγκίδες ή Ζανγκίδες υπήρξαν δοξασμένη και σημαντική μουσουλμανική δυναστεία τουρκικής ογουζικής καταγωγής, που κυβέρνησε μεγάλα τμήματα του Λεβάντε και της Άνω Μεσοποταμίας (η Τζαζίρα των Αράβων) εκ μέρους της Αυτοκρατορίας των Σελτζούκων.
Σήραγγα Αίθρα

Η Σήραγγα Αίθρα είναι σήραγγα στην Ολύμπια Οδό, με μήκος 1,1 χλμ. Είναι μονής κατεύθυνσης (Αθήνα προς Κόρινθο), ενώ στο τμήμα Κόρινθος προς Αθήνα δεν χρειάστηκε η κατασκευή σήραγγας. Αποτελεί μέρος της Ολυμπίας Οδου και της Ε94. Η κατασκευή της ξεκίνησε το 1999, ως μέρος της αναβάθμισης του τμήματος Κακιά Σκάλα της Αθηνών-Κορίνθου (Ολυμπίας Οδού), ενός από τα πιο επικίνδυνα τμήματα της οδού. Παραδόθηκε στην κυκλοφορία τον Ιούλιο του 2004.
Εζέν Σουαζέλ

Ο Εζέν Σουαζέλ (1881 – Μάρτιος 1946) ήταν Γάλλος αθλητής του στίβου που συμμετείχε στους Θερινούς Ολυμπιακούς Αγώνες 1900 και κατατάχθηκε 4ος στα 200 μέτρα εμπόδια. Συμμετείχε επίσης στα 110 μέτρα εμπόδια, όπου τερμάτισε 3ος στις σειρές χωρίς να προκριθεί στον τελικό.
Τζίνι Ουέσλι

Η Τζίνι Ουέσλι είναι φανταστικός χαρακτήρας στη σειρά μυθιστορημάτων Χάρι Πότερ της Τζ. Κ. Ρόουλινγκ. Η Τζίνι παρουσιάζεται στο πρώτο βιβλίο της σειράς, ο Χάρι Πότερ και η Φιλοσοφική Λίθος.Το βιβλίο την παρουσιάζει ως το νεαρότερο και μόνο κορίτσι στην οικογένεια Ουέσλι. Είναι το μόνο κορίτσι που ενδιαφέρεται ο Χάρι και τελικά θα γίνει σύζυγός του. 

Είναι μάγισσα αγνού αίματος που γεννήθηκε στις 11 Αυγούστου 1981.
Μίρτσα Γκαλίμπ

Ο Μίρτσα Γκαλίμπ ( 27 Δεκεμβρίου 1797 – 15 Φεβρουαρίου 1869), ήταν εξέχων ποιητής στις γλώσσες Ουρντού και περσικά που δραστηριοποιήθηκε κατά τα τελευταία χρόνια της Αυτοκρατορίας των Μουγκάλ. Το πλήρες όνομά του ήταν Μίρτσα Ασαντουλάχ Μπαιγκ Χαν. Υπέγραφε ως Γκαλίμπ (Ουρντού: , σημαίνει "κυρίαρχος") και Ασάντ (Ουρντού: , σημαίνει "λιοντάρι"). Κατά τη διάρκεια της ζωής του οι Μουγκάλ εκλείφθηκαν και εκτοπίστηκαν από τους Βρετανούς και τελικά καθαιρέθηκαν μετά την ήττα από την Ινδική εξέγερση του 1857, όλα γεγονότα που περιέγραψε. Πιο συγκεκριμένα, έγραψε αρκετές γκαζάλες κατά τη διάρκεια της ζωής του, που έκτοτε έχουν ερμηνευθεί και τραγούδηθεί με πολλούς διαφορετικούς τρόπους από διαφορετικούς ανθρώπους. Ο Γκαλίμπ, ο τελευταίος μεγάλος ποιητής της Εποχής των Μουγκάλ, θεωρείται ένας από τους πιο διάσημους και σημαντικούς ποιητές της Ουρντού γλώσσας. Σήμερα ο Γκαλίμπ παραμένει δημοφιλής όχι μόνο στην Ινδία και το Πακιστάν , αλλά και μεταξύ των Ιντουστάνι που βρίσκονται σε όλο τον κόσμο.
Η γενιά των 592 ευρώ

Η γενιά των 592 ευρώ είναι ελληνική κωμική τηλεοπτική σειρά, παραγωγής 2010-2011, που προβλήθηκε από τον τηλεοπτικό σταθμό Mega Channel. Το σενάριο της σειράς υπογράφει ο Λάμπρος Φισφής ενώ τη σκηνοθεσία επιμελήθηκαν ο Γιάννης Λαπατάς και ο Αντώνης Αγγελόπουλος.

Κατά τη διάρκεια της προετοιμασίας της, η σειρά είχε τον τίτλο "Η γενιά των 700 ευρώ". Εξαιτίας των οικονομικών και κοινωνικών ανακατατάξεις εκείνης της περιόδου, ακολούθησε την επικαιρότητα και ο τίτλος άλλαξε σε "Η γενιά των 592 ευρώ".
Αντουάν Φυρετιέρ

Ο Αντουάν Φυρετιέρ ("Antoine Furetière", 28 Δεκεμβρίου 1619 – 14 Μαΐου 1688) ήταν Γάλλος λόγιος, συγγραφέας, ακαδημαϊκός και λεξικογράφος.
Ελεύθερο Λογισμικό και Λογισμικό Ανοιχτού Κώδικα

Ως Ελεύθερο Λογισμικό και Λογισμικό Ανοιχτού Κώδικα (συντ. ΕΛ/ΛΑΚ, αγγλικά: "FOSS / Free and Open Source Software") ορίζεται το λογισμικό το οποίο μπορεί να κατηγοριοποιηθεί και ως ελεύθερο λογισμικό και ως λογισμικό ανοικτού κώδικα. Πρακτικά, αυτό σημαίνει πως μπορεί να χρησιμοποιηθεί, να αντιγραφεί, να μελετηθεί και να τροποποιηθεί με οποιονδήποτε τρόπο, χωρίς να απαιτείται ειδική άδεια από τον δημιουργό του, αφού ο πηγαίος κώδικας του λογισμικού είναι ανοικτός (δημόσια διαθέσιμος).
Κανείς δε λέει σ' αγαπώ

Κανείς δε λέει σ' αγαπώ είναι τίτλος ελληνικής κωμικής τηλεοπτικής σειράς, παραγωγής 2004-2005, που δημιουργήθηκε από την Μαρκέλλα Γρηγορίου και την Αντιγόνη Παππά για τον τηλεοπτικό σταθμό Mega Channel. Την σκηνοθεσία της σειράς ανέλαβε ο Στέφανος Κοντομάρης ενώ την παραγωγή η On Productions.

Το πρώτο επεισόδιο της σειράς προβλήθηκε στις 30 Σεπτεμβρίου του 2004 ενώ το τελευταίο στις 23 Ιουνίου του 2005. Η σειρά αποτελείται στο σύνολό της από 32 επεισόδια.
Μαμουνίδες

Οι Μαμουνίδες (Αγγλικά: Ma'munids, Περσικά: مأمونیان) ήταν μια ανεξάρτητη δυναστεία κυβερνητών της Χωρεσμίας, ιρανικής καταγωγής. Η βασιλεία τους ήταν μικρής διάρκειας (995-1017), και αντικαταστάθηκαν εντέλει από τους επεκτατικούς Γαζναβίδες.
Χουοπαλάχτι

Το Χουοπαλάχτι () ήταν δήμος κατά τα έτη 1920-1945 στην Ουουσιμάα στην Φινλανδία. Ο δήμος ήταν δίγλωσσος.

Ο δήμος συγκροτούνταν από τις σημερινές περιοχές Μουνκινιέμι, Λαουτασάρι και μέρη της βόρειας Πασίλα. Αποσπάστηκε από την πρώην ενορία του Ελσίνκι το 1920. Η Χάαγκα ήταν μέρος του δήμου, αλλά αποσπάστηκε από το 1923. Το Φινλανδικό Πανεπιστήμιο Άμυνας έδρευε στο Χουοπαλάχτι μέχρι το 1923, αλλά μετακινήθηκε στο Μουνκινιέμι. Το 1946, ο δήμος ενοποιήθηκε με το Ελσίνκι.

Η Φινλανδική Εταιρεία Κυνηγών εδρεύει στη πόλη και φιλοξένησε τις εκδηλώσεις σκοποβολής για τους Ολυμπιακούς Αγώνες του 1952. Το 1931 είχε πληθυσμό 2.377 κατοίκων.
Εθνικό Μουσείο του Αφγανιστάν

Το Εθνικό Μουσείο του Αφγανιστάν (περσικά: موزیم ملی افغانستان, "Mūzīyam-e mellī-ye Afghānestān", παστού: د افغانستان ملی موزیم, "Də Afghānistān Millī Mūzīyəm"), γνωστό και ως Μουσείο της Καμπούλ, είναι διώροφο κτίριο το οποίο βρίσκεται 9 χιλιόμετρα νοτιοδυτικά από το κέντρο της Καμπούλ στο Αφγανιστάν. Προς το παρόν πραγματοποιούνται εργασίες ανακαίνισης και επέκτασής του. Το μουσείο θεωρούνταν κάποτε ως ένα από τα καλύτερα του κόσμου.

Η συλλογή του μουσείου υπήρξε παλαιότερα μία από τις πιο σημαντικές στην Κεντρική Ασία, με πάνω από 100.000 εκθέματα που τα οποία χρονολογούνται από αρκετές χιλιετίες. Με την έναρξη του εμφυλίου πολέμου το 1992, το μουσείο λεηλατήθηκε αρκετές φορές με αποτέλεσμα να χαθεί το 70% των 100.000 εκθεμάτων. Από το 2007, αρκετοί διεθνείς οργανισμοί βοήθησαν στην επαναφορά περισσότερων από 8.000 εκθεμάτων, από τα οποία το πιο πρόσφατο είναι ένα γλυπτό από ασβεστόλιθο από τη Γερμανία. Περίπου 843 αντικείμενα επιστράφηκαν από το Ηνωμένο Βασίλειο το 2012, συμπεριλαμβανομένων των περίφημων φιλντισίων του Μπαγκράμ του 1ου αιώνα.
Τεπέ Ναρέντζ

Το Τεπέ Ναρέντζ, ή "Ταππέ-ε Ναρέντζ", είναι αρχαιολογικός χώρος στον οποίον υπάρχουν ερείπια βουδιστικού μοναστηριού του 5ου ή 6ου αιώνα, πλησίον της Καμπούλ στο Αφγανιστάν.
Ίσαακ Βέστεργκρεν

Ο Γιόχαν Ίσαακ Βέστεργκρεν (γενν. 12 Ιουλίου 1875 – 16 Οκτωβρίου 1950) ήταν Σουηδός σπρίντερ. Συμμετείχε στα αγωνίσματα των 60 και 100 μέτρων στους Θερινούς Ολυμπιακούς Αγώνες 1900, αλλά δεν κατάφερε να συμμετέχει στον τελικό σε κάποιο από αυτά τα δύο αγωνίσματα.
Ο Καρχαριομάχος

Ο Καρχαριομάχος (Shark Tale) είναι αμερικανική ταινία κινουμένων σχεδίων του 2004 που παράχθηκε από την DreamWorks Animation. Σκηνοθέτες ήταν οι Βίκι Τζένσον, Μπίμπο Μπέργκερον και Ρομπ Λέτερμαν. Ήταν η πρώτη παιδική ταινία της εταιρείας που παράχθηκε στο στούντιο του Γκλέντεϊλ. Ηθοποιοί ήταν οι Γουίλ Σμιθ, Ρόμπερτ ντε Νίρο, Ρενέ Τσελβέγκερ, Αντζελίνα Τζολί, Τζακ Μπλακ και Μάρτιν Σκορσέζε. Άλλες φωνές δόθηκαν από τους Ζίγκι Μάρλεϋ, Ντουγκ Ι. Ντουγκ, Μίκαελ Ιμπεριόλι, Βίνσεντ Παστόρε και Πέτερ Φαλκ. Βασίζεται στην ιστορία ενός ψαριού που ονομάζεται Όσκαρ (Σμιθ) ο οποίος ψευδώς ισχυρίζεται ότι σκότωσε τον γιο ενός αφεντικού μαζών καρχαριών (Ντε Νίρο) για να προωθήσει τη δική του κοινότητα.

Η ταινία άνοιξε με έσοδα 47.6 εκατομμύρια δολάρια, το οποίο ήταν το δεύτερο υψηλότερο άνοιγμα για ταινία της DreamWorks Animation την εποχή εκείνη, πίσω από την Σρεκ 2 (108 εκατομμύρια δολάρια). Έμεινε ως η πρώτη ταινία στις Η.Π.Α. και τον Καναδά για το δεύτερο και τρίτο Σαββατοκύριακο και οι εισπράξεις έφτασαν τα 374,5 εκατομμύρια δολάρια έναντι του προϋπολογισμού 75 εκατομμυρίων δολαρίων. Ήταν υποψήφια για το βραβείο Όσκαρ Καλύτερης Κινούμενης Ταινίας. Διαρκεί 95 λεπτά.
Άκιτα

Η Άκιτα (秋田市 Akita-shi) είναι η πρωτεύουσα του νομού Άκιτα της Ιαπωνίας και έχει οριστεί ως πόλη κέντρο από την 1η Απριλίου 1997.

Η πόλη, η οποία καλύπτει έκταση 906,09 τετραγωνικών χιλιομέτρων, είχε εκτιμώμενο πληθυσμό 314.662 τον Οκτώβριο του 2016, δίνοντας πυκνότητα πληθυσμού 347 ατόμων ανά τ.χλμ.
Φρανκ Τζάρβις

Ο Φρανκ Τζάρβις (31 Αυγούστου 1878 — 2 Ιουνίου 1933) ήταν Αμερικανός αθλητής του στίβου που συμμετείχε στους δρόμους ταχύτητας. Κέρδισε το χρυσό μετάλλιο στα 100 μέτρα ανδρών στους Θερινούς Ολυμπιακούς Αγώνες 1900. Πίσω του ήταν οι: Ουόλτερ Τιούκσμπερι και Σταν Ρόουλι στο ασημένιο και χάλκινο μετάλλιο αντίστοιχα.
Θάντιους ΜακΚλέιν

Ο Θάντιους ΜακΚλέιν (10 Σεπτεμβρίου 1876 - 21 Απριλίου 1935) ήταν Αμερικανός αθλητής του στίβου. Συμμετείχε στους δρόμους ταχύτητας.

Προκρίθηκε στο αγώνισμα των 100 μέτρων στους Θερινούς Ολυμπιακούς Αγώνες 1900, όπου έφτασε μέχρι τους ημιτελικούς. Εκεί ήταν 2ος και πήγε στα ρεπεσάζ, όπου τερμάτισε 4-6ος και δεν προκρίθηκε στον τελικό.

Συμμετείχε και στα 200 μέτρα, όπου τερμάτισε τρίτος στους ημιτελικούς και δεν προκρίθηκε στον τελικό. Δεν κατάφερε να τερματίσει στον τελικό των 4000 μέτρων στιπλ.

Στο άλμα εις μήκος έκανε άλμα στα 6.435 μ. και κατατάχθηκε 7ος.
Καουθουλέι

μικρογραφία|Σημαία της Καουθουλέι
δεξιά
Το Καουθουλέι (ကီၢ်သူလ့ၤ) είναι το όνομα για την χώρα των Καρέν της Μιανμάρ την οποία προσπαθούν να δημιουργήσουν από τα τέλη της δεκαετίας του 1940. Το Καουθουλέι προσεγγίζει σε έδαφος την σημερινή πολιτεία Καγίν, παρόλο που μέρη του δέλτα του ποταμού Αγιεγιαρουάντι έχουν διεκδικηθεί μερικές φορές. Ως όνομα, εφευρέθηκε από τον πρώην ηγέτη των Καρέν Μπα Ου Γκι, ο οποίος δολοφονήθηκε λίγο πριν την ανεξαρτησία της Βιρμανίας από τη Βρετανία. Το Καουθουλέι επίσης γράφεται ως "Κάου-θου-λάι" ή "Καουθουλί"' Το όνομα "Κάου-θου-λάι" χρησιμοποιήθηκε από την Κυβέρνηση της Ένωσης της Βιρμανίας κατά την κατάρτιση του συντάγματος το οποίο περιείχε διατάξεις για την γη των Καρέν.

Η ακριβής έννοια του Καουθουλέι αμφισβητείται ακόμη και στους Καρέν. Το Καουθουλέι σημαίνει κυριολεκτικά γη χωρίς κακό στα Σγκάου Καρέν.
Νταρ Πατού

Το Νταρ Πατού είναι οικία ευρισκόμενη στο Σιντί Μπου Σαΐντ, στα βορειοανατολικά της Τύνιδας, στην Τυνησία.
Μις ΕΣΣΔ

Ο Μις ΕΣΣΔ () ήταν εθνικός διαγωνισμός ομορφιάς που λάμβανε χώρα στη Σοβιετική Ένωση. Υπήρξε για τρία χρόνια, από το 1989 μέχρι την διάλυση της Ένωσης το 1991.
Ρύντεσχαϊμ

Το Ρύντεσχαϊμ (επισήμως: Ρύντεσχαϊμ επί του Ρήνου γερμανικά: Rüdesheim am Rhein) είναι πόλη της Γερμανίας στο νοτιοδυτικό τμήμα του ομόσπονδου κρατιδίου της Έσσης, με πληθυσμό 9.959 κατοίκους. Βρίσκεται στην δεξιά όχθη του ποταμού Ρήνου, σε ιδιαίτερα σημαντική οινοπαραγωγική περιοχή και ανήκει στην Κοιλάδα του κεντρικού Ρήνου, η οποία συμπεριλαμβάνεται στον Κατάλογο Μνημείων Παγκόσμιας Κληρονομιάς της UNESCO.
Παλάτι Μπαγκέ Μπαλά

thumb|200px|Το Μπαγκέ Μπαλά στο βάθος
thumb|200px|Το παλάτι από απόσταση
Το Παλάτι Μπαγκέ Μπαλά είναι πρώην βασιλικό παλάτι στην Καμπούλ του Αφγανιστάν. Βρίσκεται στην κορυφή ενός λόφου στο πάρκο Μπαγκέ Μπαλά (باغ بالا, "Υψηλός Κήπος") πλησίον του Καρτέ Παρβάν. Κατασκευάστηκε από τον Εμίρη Αμπντούρ Ραχμάν Χαν το 1893 ως θερινό ανάκτορό του, ενώ αργότερα ο εμίρης πέθανε εκεί το 1901. Το παλάτι διαθέτει μία μεγάλη πισίνα (η οποία κατασκευάστηκε τη δεκαετία του 1970) και περιβάλλεται από πεύκα. Έπειτα χρησιμοποιήθηκε ως κάστρο από τον Εμίρη Χαμπιμπουλάχ Χαν και αργότερα ως ξενώνας. Το 1919 στέγασε το Εθνικό Μουσείο του Αφγανιστάν προτού η συλλογή του μεταφερθεί, ενώ το παλάτι έγινε στρατώνας κατά τη διάρκεια της βασιλείας του Αμανουλάχ Χαν. Αφότου εγκαταλείφθηκε το 1930, ανακαινίστηκε και μετατράπηκε σε εστιατόριο από τον βασιλιά Ζαχίρ Σαχ τη δεκαετία του 1960. Το παλάτι κατάφερε να διατηρηθεί κατά τον εμφύλιο πόλεμο τη δεκαετία του 1990. Ανακαινίστηκε ξανά τη δεκαετία του 2000 και του 2010, με το εσωτερικό του να αποκτά τον αρχικό του σχεδιασμό από τον 19ο αιώνα, αλλά πλέον δε χρησιμοποιείται επισήμως. Η περιοχή γύρω από το παλάτι έχει γίνει ένα μεγάλο δημόσιο πάρκο. Στο παλάτι πραγματοποιήθηκε ο γάμος των Αμερικανών ιστορικών Νάνσι και Λιούις Νταπρί το 1966.
Αμάρ Φαρχάτ

Ο Αμάρ Φαρχάτ (), γεννημένος το 1911 στη Μπετζά και αποβιώσας στις 2 Μαρτίου 1987 στην Τύνιδα, ήταν Τυνήσιος ζωγράφος.

Πραγματοποίησε την πρώτη συλλογική έκθεσή του το 1938, ενώ την πρώτη προσωπική έκθεσή του δύο χρόνια αργότερα, το 1940. Το 1949, υπήρξε συνιδρυτής της Σχολής της Τύνιδας, ενώ, επίσης, έλαβε το Βραβείο Καλλιτεχνικού Σχεδίου. Το 1983, έλαβε το Εθνικό Βραβείο Πλαστικών Τεχνών.

Σήμερα, ένας οίκος του πολιτισμού φέρει το όνομά του στη γενέτειρά του, Μπετζά.
Βαρυτικός φακός

thumb|right|355px|Ο φωτεινός ερυθρός γαλαξίας στο κέντρο κάμπτει με τη βαρύτητά του το φως που έρχεται από έναν πολύ πιο μακρινό γαλάζιο γαλαξία, δημιουργώντας έναν σχεδόν πλήρη δακτύλιο. Τέτοιοι σχηματισμοί ονομάζονται «δακτύλιοι του Αϊνστάιν».
Βαρυτικός φακός (αγγλ. "gravitational lens") ονομάζεται κάθε κατανομή ύλης (όπως ένας γαλαξίας ή σμήνος γαλαξιών) που βρίσκεται ανάμεσα σε μία μακρινή πηγή φωτός και έναν παρατηρητή, και καμπυλώνει τη διαδρομή του φωτός από την πηγή μέχρι τον παρατηρητή. Το φαινόμενο χαρακτηρίζεται ως βαρυτική εστίαση και αποτελεί μία από τις προβλέψεις της Γενικής Θεωρίας της σχετικότητας. (Η κλασική φυσική προβλέπει επίσης την καμπύλωση του φωτός, αλλά στο μισό από όσο η Γενική σχετικότητα.)

Παρότι ο Αϊνστάιν είχε πραγματοποιήσει το 1912 αδημοσίευτους υπολογισμούς για το θέμα, οι Ορέστ Χβόλσον (1924) και Φράντισεκ Λινκ (1936) είναι αυτοί που γενικώς πιστώνονται με τις πρώτες δημοσιευμένες μελέτες του φαινομένου. Ο Αϊνστάιν συνδέεται συνήθως με τους βαρυτικούς φακούς χάρη σε ένα γνωστό του άρθρο, το οποίο δημοσίευσε το 1936.

Οι παραπάνω μελέτες ήταν όλες θεωρητικές. Μόλις το 1979 παρατηρήθηκε στο Σύμπαν το φαινόμενο του βαρυτικού φακού, με την ανακάλυψη του «Δίδυμου Κβάζαρ» (SBS 0957+561) στη Μεγάλη Άρκτο.
Κακουγίδες

Οι Κακουγίδες (αγγλικά: Kakuyids) ήταν μια δαϋλαμιτική δυναστεία που κυβέρνησε τη δυτική Περσία, το Τζιμπάλ και το Περσικό Ιράκ (περίπου 1008-περίπου 1051 μ.Χ.). Αργότερα έγιναν αταμπέκοι της Γιαζντ, του Ισφαχάν, και του Αμπαρκούχ (πόλη στο κεντρικό Ιράν), από περίπου το 1051 έως το 1141. Σχετίζονταν με τους Μπουγίδες. Πολλοί λόγιοι θεωρούν τους Κακουγίδες συγγενείς της Σαγίντα (πριγκίπισσας) Σιρίν, που καταγόταν από τη δαϋλαμιτική δυναστεία των Μπαβανδιδών.

Οι Κακουγίδες ανέλαβαν τον έλεγχο του Ισφαχάν πριν ή το 1008 από την πριγκίπισσα Σιρίν, που είχε την αντιβασιλεία των νεαρών Μπουγιδών γιων της, Ματζντ αντ-Ντάουλα της Ρέι και Σαμς αντ-Ντάουλα του Χαμαντάν. Ο ηγέτης τους στον οποίο δόθηκε η διοίκηση του Ισφαχάν ήταν ο Μουχάμμαντ ιμπν Ρουστάμ Ντουσμανζιγιάρ. Με τον καιρό, κατάφερε να γίνει ανεξάρτητος από την εξουσία των Μπουγιδών.

Κατά καιρούς ο Μουχάμμαντ ιμπν Ρουστάμ Ντουσμανζιγιάρ δρούσε ως σύμμαχος των Μπουγιδών. Όταν ο Σαμς αντ-Nτάουλα αντιμετώπισε μια εξέγερση στο Χαμαντάν, στράφηκε στους Κακουγίδες για βοήθεια. Σύντομα λίγο μετά, ο Σαμς αντ-Ντάουλα πέθανε, και τον διαδέχθηκε ο Σαμά αντ-Ντάουλα, παρόλα αυτά, οι Κακουγίδες εισέβαλαν και πήραν τον έλεγχο του Χαμαντάν το 1023 ή 1024. Κατόπιν προχώρησαν και κατέλαβαν την πόλη Χουλβάν (αρχαία πόλη στα όρη Ζάγρος στη δυτική Περσία) από τους Ανναζίδες. Ο Μπουγίδης Μουσαρρίφ αντ-Ντάουλα, κυβερνήτης της Φαρς και του Ιράκ, ανάγκασε τους Κακουγίδες ν΄ αποσυρθούν από τη Χουλβάν, αλλά οι τελευταίοι διατήρησαν το Χαμαντάν. Μεταξύ των δύο μερών συνομολογήθηκε τελικώς ειρήνη, και κανονίστηκε μια συμμαχία μέσω σύναψης κάποιου γάμου.

Τον Μουχάμμαντ ιμπν Ρουστάμ Ντουσμανζιγιάρ διαδέχθηκε ο γιος του, Αμπού Μανσούρ Φαραμούρζ. Όμως ο μικρότερος αδελφός του, ο μετέπειτα Γκαρσάσπ Α΄, υποτελής αρχικά ηγεμόνας του αδελφού του στο Χαμαντάν, σφετερίστηκε την εξουσία στην πόλη αυτή αφήνοντας μόνο το Ισφαχάν στον Φαραμούρζ και δρώντας ανεξάρτητα. Η βασιλεία του Φαραμούρζ διακόπηκε από τους Σελτζούκους, που μετά από πολιορκία ενός έτους κατέλαβαν την πόλη τού Ισφαχάν το 1051 ή 1052. Παρά την ήττα του, εδόθησαν από τους Σελτζούκους στον Φαραμούρζ η Γιαζντ και το Αμπαρκούχ ως φέουδα. Οι Κακουγίδες παρέμειναν κυβερνήτες των επαρχιών αυτών μέχρι κάπου στα μέσα του 12ου αιώνα, υποτελείς των Σελτζούκων.

Το 1095, ο Γκαρσάσπ Β΄, εγγονός του Αμπού Μανσούρ Φαραμούρζ, έγινε ο νέος εμίρης των Κακουγιδών, και αργότερα σκοτώθηκε στη μάχη του Κατβάν το Σεπτέμβριο του 1141, όπου οι Σελτζούκοι και οι σύμμαχοί τους Καραχανίδες ηττήθηκαν από τους μογγολικής προέλευσης Καρά-Κιτάι. Έτσι τερματίστηκε η δυναστεία των Κακουγιδών. Η εξουσία τους χαρακτηρίστηκε από την κατασκευή τζαμιών, καναλιών και οχυρώσεων.
Άγγελος Μαρανής

Ο Άγγελος Δ. Μαρανής (1899-1972) ήταν Έλληνας χημικός. Καταγόταν από την Αμαλιάδα και κατείχε την έδρα της Βιομηχανικής Χημείας στο Πανεπιστήμιο Αθηνών. Διετέλεσε αντιπρόεδρος στην Ένωση Ελλήνων Χημικών (1955).

Ο Άγγελος Μαρανής συνέγραψε διάφορες μελέτες σχετικές με την επιστήμη του, όπως τη "Νέα μέθοδο αποχρωματισμού γλεύκους σταφυλών" μαζί με τον Ορέστη Στεφανόπουλο (1933), για την οποία τιμήθηκε με το Α΄ Βραβείο της Ακαδημίας Αθηνών.
Περνγκ Σω-τζιν

Ο Περνγκ Σω-τζιν (彭紹瑾, γεννήθηκε στις 28 Φεβρουαρίου 1957) είναι Ταϊβανέζος δικηγόρος και πολιτικός.
Παλαιά χωροφυλακή του Σαιν-Πιερ

Η Παλαιά χωροφυλακή του Σαιν-Πιερ (γαλλικά: "Ancienne gendarmerie de Saint-Pierre") είναι δημόσιο κτίριο του νησιού της Ρεϋνιόν, γαλλικού υπερπόντιου νομού ευρισκόμενου στα νοτιοδυτικά του Ινδικού Ωκεανού. Ευρισκόμενο επί του αριθμού 2 της Οδού της Χωροφυλακής (γαλλικά: "Rue de la Gendarmerie"), εντός του κέντρου του Σαιν-Πιερ, αποτελούσε, παλαιότερα, έδρα της χωροφυλακής, ενώ, πλέον, στεγάζει δημοτικές υπηρεσίες. Κατεγράφη ως ιστορικό μνημείο στις 12 Ιανουαρίου 2006.
Λίντσεϊ Στέρλινγκ

Η Λίντσεϊ Στέρλινγκ (21 Σεπτεμβρίου 1986) είναι Αμερικανίδα βιολονίστρια, στιχουργός και χορεύτρια. Παρουσιάζει ερμηνείες βιολιού σε μορφή χορογραφίας, σε ζωντανές εκδηλώσεις και σε μουσικά βίντεο μέσα από το επίσημο κανάλι της στο YouTube, το οποίο δημιούργησε το 2007.

Η Στέρλινγκ ερμηνεύει μια ποικιλία μουσικών ύφων, από κλασική μέχρι ποπ και από ροκ μέχρι ηλεκτρονική μουσική. Πέρα από το πρωτότυπο έργο, η δισκογραφία της περιλαμβάνει covers τραγουδιών από άλλους μουσικούς. Το μουσικό βίντεό της "Crystallize" κατέκτησε την όγδοη θέση στα βίντεο με τις περισσότερες προβολές το 2012 στο YouTube, και το εξώφυλλο του τραγουδιού "Radioactive" με τον Pentatonix κέρδισε το βραβείο Response of the Year στα πρώτα μουσικά βίντεο του YouTube το 2013. Η Στέρλινγκ πούλησε ένα εκατομμύριο singles παγκοσμίως τον Αύγουστο 2014. Στις 10 Σεπτεμβρίου 2019, το κανάλι της στο YouTube πέρασε τα 12 εκατ. συνδρομητές και τα 3 δις συνολικές προβολές.

Η Στέρλινγκ μπήκε στην λίστα 30 Under 30 In Music: The Class Of 2015 του περιοδικού "Forbes". Το ίδιο περιοδικό αναφέρεται στο ότι ήταν η τέταρτη φιναλίστ στην πέμπτη σεζόν του "America's Got Talent" το 2010, στην δεύτερη θέση που κατέλαβε ο δεύτερος δίσκος της "Shatter Me" στο "Billboard" 200 το 2014 και τους 11 εκατ. συνδρομητές της στο YouTube.

Ο πρώτος ομώνυμος δίσκος της Stirling έγινε εμπορική επιτυχία στην Ευρώπη, πουλώντας 200.000 αντίτυπα στην Γερμανία με αποτέλεσμα να γίνει πλατινένιος στην ίδια χώρα ; έγινε επίσης πλατινένιος στην Αυστρία, την Ελβετία και την Πολωνία. Ο δίσκος αυτός ήταν υποψήφιος στα Billboard Music Awards 2014 στην κατηγορία Top Dance/Electronic Albums. Ο δεύτερος δίσκος της Stirling, με τίτλο "Shatter Me", κέρδισε την κατηγορία Top Dance/Electronic Album στα Billboard Music Awards 2015.

*
Caterina Albert

Η Caterina Albert i Paradís (L'Escala Ισπανίας 11 Σεπτεμβρίου 1869 - 27 Ιανουαρίου 1966), περισσότερο γνωστή με το λογοτεχνικό ψευδώνυμο Víctor Català, ήταν Καταλανή συγγραφέας της καταλανικής και ισπανικής γλώσσας και εκπρόσωπος του λογοτεχνικού ρεύματος του μοντερνισμού. Ήταν η συγγραφέας ενός από τα έργα κατατεθέν αυτού του είδους, "Solitud" (1905). Οι λογοτεχνικές δεξιότητές της αρχικά αναγνωρίστηκαν το 1898, όταν έλαβε το βραβείο Jocs Florals ; σύντομα ξεκίνησε να χρησιμοποιεί το ψευδώνυμο Victor Català, το οποίο εμπνεύστηκε από τον πρωταγωνιστή ενός μυθιστορήματος που ποτέ δεν ολοκλήρωσε. Παρά την επιτυχία της ως δραματουργός και ποιήτρια, είναι περισσότερο γνωστή για τα έργα της στην αφηγηματική λογοτεχνία χάρη στην δύναμη του λογοτεχνικού ύφους της και τον πλούτο της φαντασίας της. Πέθανε στην πόλη καταγωγής της l’Escala της Καταλονίας το 1966 και κηδεύεται στο κοιμητήριο Vell de l’Escala.
Βέρα Μίλλερ

Η Βέρα Μίλλερ - Λεμπέντεφ (1 Δεκεμβρίου 1880 - 12 Δεκεμβρίου 1970) ήταν Ρωσίδα μαθηματικός που κέρδισε το διδακτορικό της στη Γερμανία με τον Ντάβιντ Χίλμπερ και έγινε η πρώτη γυναίκα καθηγήτρια πανεπιστημίου στη Ρουμανία.
Νατάσα Κάμπους

Η Νατάσα Κάμπους ("Natascha Maria Kampusch" ; 17 Φεβρουαρίου 1988) είναι Αυστριακή γυναίκα που έπεσε θύμα απαγωγής σε ηλικία 10 ετών στις 2 Μαρτίου 1998 και κρατήθηκε σε ένα μυστικό κελάρι από τον απαγωγέα της Wolfgang Přiklopil για περισσότερα από οκτώ χρόνια, μέχρι την απόδρασή της στις 23 Αυγούστου 2006. Έγραψε ένα βιβλίο για την περίοδο της απαγωγής και κράτησής της με τίτλο "3,096 Ημέρες" (2010), στο οποίο βασίστηκε η γερμανική ταινία "3096 Days" (2013).

* Diagram and pictures of the hidden room by Federal Criminal Police Office of Austria
Σχολή μαθημάτων Γκεριέ

Η Σχολή μαθημάτων Γκεριέ στη Μόσχα ήταν πανεπιστήμιο για γυναίκες μεταξύ 1872 και 1918. Ήταν ένα από τα μεγαλύτερα και πιο εξέχοντα ιδρύματα τριτοβάθμιας εκπαίδευσης για γυναίκες στην Αυτοκρατορική Ρωσία, δεύτερο μόνο μετά τη Σχολή μαθημάτων Μπεστούζεφ.
Σχολή μαθημάτων Μπεστούζεφ

μικρογραφία| Μαθητές στο εργαστήριο χημείας
Η Σχολή μαθημάτων Μπεστούζεφ (ρωσικά: Бестужевские курсы) στην Αγία Πετρούπολη ήταν το μεγαλύτερο και σημαντικότερο ίδρυμα τριτοβάθμιας εκπαίδευσης για γυναίκες στην Αυτοκρατορική Ρωσία.

Το ινστιτούτο άνοιξε τις πόρτες του το 1878. Πήρε το όνομά του από τον πρώτο διευθυντή του Κονσταντίν Μπεστούζεφ-Ριούμιν. Άλλοι καθηγητές ήταν οι Μπουντουάν ντε Κορτονέ, Αλεξάντρ Μποροντίν, Φαντέι Ζιελίνσκι, Ντμίτρι Μεντελέγιεφ, Ιβάν Σετσένοφ και Σεργκέι Πλατόνοφ . Επίκουρη καθηγήτρια υπήρχε η Βέρα Μπογκντάνοφσκαγια, η πρώτη γυναίκα χημικός που πέθανε ως αποτέλεσμα της δικής της έρευνας. Η Ναντέζντα Κρούπσκαγια και η Μαρία Πιλσούντσκα ήταν απόφοιτοι. Τα μαθήματα πραγματοποιούνταν ένα κτίσμα στο νησί Βασίλιεφσκι.

Μετά τη Ρωσική Επανάσταση αναδιοργανώθηκαν ως το Τρίτο Πανεπιστήμιο του Πέτρογκραντ, το οποίο συγχωνεύτηκε στο Πανεπιστήμιο Πέτρογκραντ τον Σεπτέμβριο του 1919.
Κόιντος Πετίλιος Σεριάλις

Ο Κόιντος Πετίλιος Σεριάλις [Καίσος Ρούφος], λατιν.: Quintus Petillius Cerialis [Caesius Rufus] ( 30 μ.Χ. - μετά το 83 μ.Χ.), ήταν Ρωμαίος στρατηγός και διοικητής, που υπηρέτησε στη Βρετανία κατά τη διάρκεια της εξέγερσης της Βουδίκας και συνέχισε να συμμετέχει στους εμφύλιους πολέμους μετά το τέλος του Nέρωνα. Αργότερα συνέτριψε την εξέγερση του Γ. Ιουλίου Σίβιλις και επέστρεψε στη Βρετανία ως κυβερνήτης της.

Επειδή μάλλον διαδέχτηκε τον Καίσιο Νάσικα ως διοικητή της Λεγεώνας IX "Hispana", και δεδομένου ότι τα αδέλφια συχνά τοποθετούνται διαδοχικά στο ίδιο αξίωμα, ο Άντονυ Μπρίρλεϋ προτείνει ότι ο Σεριάλις ήταν ο νεότερος αδελφός του Νασίκα και είχε υιοθετηθεί από τον Πετίλιο Ρούφο, ο οποίος ήταν γνωστός ως ο πραίτορας του 28 μ.Χ. Ωστόσο, στη μονογραφία του στις πρακτικές ονοματολογίας στους πρώτους αιώνες της Ρωμαϊκής Αυτοκρατορίας, ο Όλι Σαλόμις υποστηρίζει ότι ο Σεριάλις ήταν στην πραγματικότητα ο βιολογικός γιος του Πετίλιου Ρούφου από μία γυναίκα που ονομάζεται Καισία, η οποία μπορεί να ήταν κόρη ενός Καισίου Σεριάλις, επομένως ο Καίσιος Σεριάλις δεν θα ήταν ο αδελφός του, "αλλά στενός συγγενής του" .
Πολωνικός-Οθωμανικός Πόλεμος (1672-1676)

μικρογραφία| Η Πολωνική-Λιθουανική Κοινοπολιτεία ως φέουδο της Οθωμανικής Αυτοκρατορίας, 1672-1676.
Ο Πολωνικός-Οθωμανικός Πόλεμος (1672-1676) ήταν μια σύγκρουση μεταξύ της Πολωνικής-Λιθουανικής Κοινοπολιτείας και της Οθωμανικής Αυτοκρατορίας, πρόδρομος του Μεγάλου Τουρκικού Πολέμου. Τελείωσε το 1676 με τη Συνθήκη του Ζουράβνο και την Κοινοπολιτεία να παραχωρεί τον έλεγχο των περισσότερων από τα εδάφη της Ουκρανίας στην Οθωμανική Αυτοκρατορία.
Καινίς

Η Αντωνία Καινίς ή Καινίδη, λατιν.: Antonia Caenis ή Cenide, (απεβ. το 74) ήταν πρώην σκλάβα και γραμματέας της Αντωνίας της Νεότερης (μητέρας του Αυτοκράτορα Κλαύδιου). Έγινε η contubernalis (σύντροφος) του Ρωμαίου Αυτοκράτορα Βεσπασιανού.
Λάγιος Μάρτιν

Ο Λάγιος Μάρτιν (30 Αυγούστου 1827 - 4 Μαρτίου 1897) ήταν Ούγγρος μαθηματικός και μηχανικός, γνωστός από τα έργα του στον τομέα των μεταφορών και της αεροδυναμικής.
Μουσείο Πολιτισμού των Ρομά στο Βελιγράδι

Το Μουσείο Πολιτισμού των Ρομά στο Βελιγράδι είναι το πρώτο μουσείο των Ρομά στη Νοτιοανατολική Ευρώπη, ενώ συνήθως η κληρονομιά του πολιτισμού των Ρομά εμφανίζεται συχνότερα ως μόνιμες εκθέσεις σε μουσεία δεύτερου τύπου.
Μάρθα Ουάσινγκτον

Η Μάρθα Ουάσινγκτον (αγγλικά: Martha Washington, το γένος Ντάντριτζ, 13 Ιουνίου 1731 - 22 Μαΐου 1802) ήταν η σύζυγος του Τζορτζ Ουάσινγκτον, του πρώτου Προέδρου των Ηνωμένων Πολιτειών. Αν και ο τίτλος δεν επινοήθηκε παρά μετά το θάνατό της, η Μάρθα Ουάσινγκτον υπηρέτησε ως η πρώτη Πρώτη Κυρία των Ηνωμένων Πολιτειών Αμερικής. Κατά τη διάρκεια της ζωής της, συχνά αναφέρεται ως «Λαίδη Ουάσινγκτον» ("Lady Washington").

Ο πρώτος της σύζυγος ήταν ο Ντάνιελ Παρκ Κάστις, με τον οποίο είχε τέσσερα παιδιά, και χήρεψε μέχρι την ηλικία των 25 ετών. Δύο από τα παιδιά της από τον Κάστις επέζησαν μέχρι την ενηλικίωση. Με τον γάμο της με τον Ουάσινγκτον, τον βοήθησε να μεγαλώσει την περιουσία του και να αγοράσει γη την οποία πρόσθεσε στην προσωπική του περιουσία. Έφερε επίσης μαζί της 84 σκλάβους προίκα της από το κτήμα του πρώτου συζύγου της. Αυτοί και οι απόγονοί τους επέστρεψαν στο κτήμα του πρώτου συζύγου της μετά το θάνατό της. Οι Ουάσινγκτον δεν είχαν παιδιά μαζί, αλλά μεγάλωσαν τα δύο επιζώντα παιδιά της από τον πρώτο σύζυγό της, συμπεριλαμβανομένου του γιου Τζον «Τζάκι» Παρκ Κάστις. Βοήθησαν επίσης και τις δύο διευρυμένες οικογένειές τους.
Κλούσινο

Το Κλούσινο () είναι ένα χωριόe στην Όμπλαστ του Σμολένσκ, Ρωσία. Βρίσκεται στον παλιό δρόμο μεταξύ Vyazma και Mozhaysk, όχι μακριά από το Γκιάτσκ (που τώρα ονομάζεται Γκαγκάριν), και ήταν η τοποθεσία μιας σημαντικής μάχης κατά τη διάρκεια του Πολωνικού-Μοσχοβίτικου Πόλεμου (1605-1618).

Το χωριό είναι περισσότερο γνωστό σαν η γενέτειρα του Γιούρι Γκαγκάριν, του πρώτου Σοβιετικού αστροναύτη και του πρώτου ανθρώπου στο διάστημα, ο οποίος γεννήθηκε το 1934. Το σπίτι του Γκαγκάριν έχει μετατραπεί σε μουσείο.
Σπήλαιο Σπανάγκελ

Το Σπήλαιο Σπανάγκελ () είναι ένα τουριστικό σπήλαιο κοντά στο Ταξ, στις Κεντρικές Άλπεις (Ζιλέρταλ) στην αυστριακή πολιτεία του Τιρόλου. Σήμερα έχουν ανακαλυφθεί περίπου 10 χιλιόμετρα σπηλαίου. Ξεναγήσεις επιτρέπουν την πρόσβαση σε 500 μέτρα από το σπήλαιο. Η είσοδός του βρίσκεται κάτω από το Σπανάγκελχαους (2531 μ.), μια ορεινή καλύβα που προηγουμένως διευθύνεται από τον Αυστριακό Τουριστικό Σύλλογο. Το σπήλαιο και η καλύβα πήραν το όνομά τους από τον Δρ. Ρούντολφ Σπανάγκελ, ο οποίος ήταν ο πρόεδρος του Αυστριακού Τουριστικού Συλλόγου από το 1902 έως το 1904.
Ιούλιος Αγρίππας

Ο Ιούλιος Αγρίππας, λατιν.: Julius Agrippa (έζησε τον 2ο αι.) ήταν Σύριος ευγενής από τη βασιλική οικογένεια της Έμεσας.

Ο Aγρίππας ήταν ευγενής Εμεσηνός, που ήταν άμεσος απόγονος του Ρωμαίου ιερέα-βασιλιά, "πελάτη" (υποτελούς) των Ρωμαίων Σοαίμου της Έμεσας, γνωστού και ως Γαΐου Ιουλίου Σοαίμου. Ήταν αδελφός ενός Ιουλίου και ο εκ πατρός θείος του Ιουλίου Βασιανού, Εμεσηνού αρχιερέα του Eλ-Γεβάλ. Το Ελ-Γεβάλ (ή Ελ-Γαβάλ) είναι το αραμαϊκό όνομα για τον συριακό θεό του Ήλιου. 

Ο Αγρίππας υπηρέτησε ως Primipilaris, πρώην κορυφαίος centurion (εκατόνταρχος). Ήταν ένας άνδρας με πλούτο, καθώς είχε ένα μεγάλο κτήμα. Ο Αγρίππας απεβίωσε ίσως λίγο πριν από τα τέλη της δεκαετίας του 180, καθώς το όνομά του εμφανίζεται να έχει καταγραφεί κατά την εποχή του Ρωμαίου δικαστή Κόιντου Σερβίδιου Σκαιβόλα. 

Το κτήμα ο Αγρίππας το άφησε στη μικρανιψιά του Ιουλία Δόμνα, , σύζυγο του Σεπτιμίου Σεβήρου Ρωμαίου Αυτοκράτορα. Η Ιουλία Δόμνα ήταν αδελφή της Ιουλίας Μαίσας, γιαγιάς του Αλεξάνδρου και Ελαγάβαλου Ρωμαίων Αυτοκρατόρων. Ο Aγρίππας δεν πρέπει να συγχέεται με τον ισχυρό Λεύκιο Ιούλιο Γαϊνό Φάβιο Αγρίππα της Απάμειας.
Ελίζαμπεθ Χάρλεϊ

Η Ελίζαμπεθ Χάρλεϊ ("Elizabeth Jane Hurley" ; 10 Ιουνίου 1965) είναι Αγγλίδα ηθοποιός, επιχειρηματίας και μοντέλο.

Την δεκαετία του 1990, η Χάρλεϊ έγινε γνωστή ως η κοπέλα του Χιου Γκραντ. Το 1994, καθώς ο Γκραντ απέκτησε φήμη μετά την επιτυχία της ταινίας του "Τέσσερις Γάμοι και Μια Κηδεία", η Χάρλεϊ τον συνόδευσε στην πρεμιέρα της ταινίας στο Λονδίνο φορώντας ένα μαύρο φόρεμα Βερσάτσε με χρυσές καρφίτσες, με το οποίο έλαβε αμέσως την προσοχή των μέσων ενημέρωσης.

Συνεργάζεται με την εταιρεία καλλυντικών Estée Lauder από τότε που η εταιρεία αυτή τής έδωσε την πρώτη δουλειά ως μοντέλο σε ηλικία 29 ετών. Είναι πρέσβειρα και μοντέλο για τα προϊόντα τους, ιδιαίτερα για τα αρώματα όπως το Sensuous, το Intuition και το Pleasures, από το 1995. Η Χάρλεϊ είναι σχεδιάστρια ρούχων και μαγιών για την παραλία.

Ως ηθοποιός, οι πιο γνωστοί ρόλοι της μέχρι σήμερα είναι στην κωμωδία κατασκοπείας του Μάικ Μάγιερς "Austin Powers: International Man of Mystery" (1997) και στην ταινία "Bedazzled" (2000). Το 2015, η Χάρλεϊ ξεκίνησε να πρωταγωνιστεί στην σειρά του E! "The Royals".

*
Γιολάντα Τερέντσιο

Η Γιολάντα Τερέντσιο (Αθήνα, 1922 – Αθήνα, 13 Ιουνίου 2006) ήταν Ελληνίδα δημοσιογράφος, η οποία έγινε ιδιαίτερα γνωστή για τις εκπομπές της στην Ελληνική Υπηρεσία του BBC κατά του δικτατορικού καθεστώτος την περίοδο 1967–1974.
Σάντεκ

Το Σάντεκ (πολωνικά: "Szadek") είναι πόλη του Πόβιατ Ζντούνσκα Βόλα στο Βοεβοδάτο Λοτζ της Πολωνίας. Το 2016, είχε 1.976 κατοίκους.
Ζέλντα Ουίλιαμς

Η Ζέλντα Ουίλιαμς ("Zelda Rae Williams" ; 31 Ιουλίου 1989) είναι Αμερικανίδα ηθοποιός, σκηνοθέτης, παραγωγός και συγγραφέας. Είναι η κόρη του κωμικού ηθοποιού Ρόμπιν Ουίλιαμς και της δεύτερης συζύγου του, της παραγωγού Marsha Garces Williams.

Γεννήθηκε στην Νέα Υόρκη, 10 ημέρες μετά τα 38α γενέθλια του πατέρα της. Ο τελευταίος δήλωσε κάποτε ότι την ονόμασε έτσι από την Πριγκίπισσα Ζέλντα της σειράς video games "The Legend of Zelda". Η μητέρα της κατάγεται από τις Φιλιππίνες και την Φινλανδία. Η Ζέλντα, το μεγαλύτερο παιδί του Ρόμπιν Ουίλιαμς από την δεύτερη σύζυγό του, έχει έναν μικρότερο αδερφό, τον Cody, και έναν μεγαλύτερο ετεροθαλή αδερφό, τον Zachary Pym "Zak" Williams.

*
Μάρσια Κρος

Η Μάρσια Κρος (αγγλικά: Marcia Anne Cross) (25 Μαρτίου 1962) είναι Αμερικανίδα ηθοποιός. Πρωταγωνίστησε σε καθημερινές σαπουνόπερες όπως στις "The Edge of Night", "Another World" και "One Life to Live" προτού μεταφερθεί στην primetime ζώνη της τηλεόρασης με έναν γκεστ ρόλο στο "Knots Landing". Από το 1992 έως το 1997, πρωταγωνίστησε στο "Melrose Place". Ενσάρκωσε την νοικοκυρά Bree Van de Kamp στην τηλεοπτική σειρά του ABC "Νοικοκυρές σε Απόγνωση" (2004-12), ρόλος για τον οποίο ήταν υποψήφια για τρεις Χρυσές Σφαίρες Καλύτερης Ηθοποιού σε Μιούζικαλ ή Κωμωδία και υποψήφια για βραβείο Έμμυ Καλύτερης Πρωταγωνίστριας σε Κωμική Σειρά. Είχε έναν γκεστ ρόλο ως η πρόεδρος Claire Haas στην σειρά του ABC "Quantico".
Ουράνιος

Υπάρχουν δύο σφετεριστές με το όνομα αυτό. Ο πρώτος Ουράνιος αναφέρεται μόνο από τον Ζώσιμο και δραστηριοποιήθηκε για μικρό διάστημα, κατά το τελευταίο μέρος της βασιλείας του Αλέξανδρου Σεβήρου (β. 222-235). Δυσαρεστημένοι στρατιώτες, που βρισκόταν στην περιοχή του Δούναβη, τον επέλεξαν και τον αναγόρευσαν "Αύγουστο". Υπάρχουν λίγα στοιχεία, που επιβεβαιώνουν την ύπαρξή του.

Ένας δεύτερος, και καλύτερα πιστοποιημένος στις πηγές, ήταν ο "Λεύκιος Ιούλιος Αυρήλιος Σουλπίκιος Σεβήρος" Ουράνιος "Αντωνίνος", λατιν.: Lucius Julius Aurelius Sulpicius Severus Uranius Antoninus, ο οποίος φαίνεται να ήταν ενεργός στη Συρία στις αρχές της δεκαετίας του 250. Νομίσματα που κόπηκαν στην Έμεσα, φέρουν το όνομα "Σουλπίκος Αντωνίνος Σεβήρος" και αναγράφουν την τοπική θεότητα Sol Invictus (Ανίκητο Ήλιο). Τα χάλκινα νομίσματα έχουν διάμ. 32 χλστ. και στη μία όψη την επιγραφή ΑΥΤΟΚ. CΟΥΛΠ. ΑΝΤΩΝΙΝΟC CE[ΒΗΡΟC]. Στην άλλη όψη έχουν τον "βαίτυλο" (κωνικό μετεωρίτη) Ελα-Γαβάλ με έναν ανάγλυφο αετό και πιο επάνω δύο ομπρέλες. Ο βαίτυλος βρίσκεται μέσα σε εξάστυλο ναό, που το αέτωμά του περιέχει μία ημισέλινο. Επιγρ.: EMICΩΝ ΚΟΛΟΝ. ΕΞΦ (ΦΞΕ' = 565 έτος των Σελευκιδών, δηλ. το 253/254 μ.Χ.).

Δεν είναι σαφές εάν τα νομίσματα που κόπηκαν στην Έμεσα, ανήκουν στον ίδιο άνδρα που αναφέρεται στις πηγές. Εάν η τελευταία ημερομηνία είναι σωστή, ο Ουράνιος θα μπορούσε να είχε συμμετάσχει στην υπεράσπιση της Ρωμαϊκής Αυτοκρατορίας εναντίον του Σαπώρη Α΄ των Σασσανιδών βασιλιά της Περσίας (β. 240-272).

Αυτό που συνέβη μετά τη διεκδίκησή του για τον θρόνο, δεν είναι γνωστό.
Μπρίτζετ Φόντα

Η Μπρίτζετ Φόντα ("Bridget Jane Fonda Elfman" ; 27 Ιανουαρίου 1964) είναι Αμερικανίδα ηθοποιός. Είναι γνωστή για τους ρόλους της στις ταινίες "The Godfather Part III" (1990), "Single White Female" (1992), "Singles" (1992), "Point of No Return" (1993), "It Could Happen to You" (1994) και "Jackie Brown" (1997). Είναι η κόρη του Πίτερ Φόντα, ανιψιά της Τζέιν Φόντα και εγγονή του Χένρι Φόντα.

Ήταν υποψήφια για Χρυσή Σφαίρα Καλύτερης Β' Ηθοποιού για τον ρόλο της ως Mandy Rice-Davies στην ταινία "Scandal" (1989) και έδωσε την φωνή της στον χαρακτήρα της Jenna στην ταινία κινουμένων σχεδίων "Balto" (1991). Έλαβε υποψηφιότητα για Έμμυ για την ταινία "In the Gloaming" (1997) και δεύτερη υποψηφιότητα για Χρυσή Σφαίρα για την ταινία "No Ordinary Baby" (2001).

* Bridget Fonda at Emmys.com
Μάρκος Ιούλιος Γέσιος Βασιανός

Ο Μάρκος Ιούλιος Γέσιος Βασιανός, λατιν.: Marcus Julius Gessius Bassianus (έζησε το α' ήμισυ του 3ου αι.) ήταν ένας "magister" στoυς Arval Βrethren (Αδελφούς των Αγρών) κατά τη διάρκεια της βασιλείας του Ρωμαίου Αυτοκράτορα Καρακάλλα, ο οποίος κυβέρνησε από το 212 έως το 217.
Χέδερ Γκράχαμ

Η Χέδερ Γκράχαμ ("Heather Joan Graham" ; 29 Ιανουαρίου 1970) είναι Αμερικανίδα ηθοποιός, σκηνοθέτης και συγγραφέας. Εμφανίστηκε σε τηλεοπτικές διαφημίσεις και ο πρώτος πρωταγωνιστικός ρόλος της ήταν στην εφηβική κωμωδία "License to Drive" (1988). Ακολούθησε η ταινία "Drugstore Cowboy" (1989) και δεύτεροι ρόλοι σε ταινίες όπως "Six Degrees of Separation" (1993), "Swingers" (1996) και η τηλεοπτική σειρά "Twin Peaks" (1991). Έλαβε θετικά σχόλια για τον ρόλο της ως "Rollergirl" στην ταινία "Boogie Nights" (1997). Αυτό οδήγησε σε πρωταγωνιστικούς ρόλους στις ταινίες "Bowfinger" (1999) και "Austin Powers: Ο κατάσκοπος που με κουτούπωσε" (1999).

Η Γκράχαμ πρωταγωνίστησε επίσης στις ταινίες "Say It Isn't So" (2001) και "From Hell" (2001) και συνέχισε να παίζει δεύτερους ρόλους στις ταινίες "Mary" (2005), "The Hangover" (2009), "The Hangover Part III" (2013), "At Any Price" (2012) και "Horns" (2013). Είχε ρόλους σε τηλεοπτικές σειρές όπως στις "Scrubs" (2004) και "Californication" (2014).

Γνωστή για την ενσάρκωση χαρακτήρων με σεξ απίλ, συχνά εμφανίζεται στις λίστες περιοδικών με τις "Ομορφότερες" και "Πιο Σέξι" γυναίκες. Η Γκράχαμ είναι πρέσβειρα στον οργανισμό Children International, και υποστήριξε την εκστρατεία για την κλιματική αλλαγή Global Cool το 2007.

*
Ροζάνα Αρκέτ

Η Ροζάνα Αρκέτ ("Rosanna Lisa Arquette" ; 10 Αυγούστου 1959) είναι Αμερικανίδα ηθοποιός, σκηνοθέτης και παραγωγός. Ήταν υποψήφια για βραβείο Έμμυ για την ερμηνεία της στην τηλεοπτική ταινία "The Executioner's Song" (1982) και κέρδισε το BAFTA Καλύτερης Ηθοποιού σε Υποστηρικτικό Ρόλο για την ταινία "Desperately Seeking Susan" (1985). Άλλοι ρόλοι της περιλαμβάνουν τις ταινίες "After Hours" (1985), "The Big Blue" (1988), "Pulp Fiction" (1994) και "Crash" (1996). Σκηνοθέτησε το ντοκιμαντέρ "Searching for Debra Winger" (2002) ενώ από το 2006 έως το 2007 πρωταγωνίστησε στην κωμωδία "What About Brian?".

Η Αρκέτ γεννήθηκε στην Νέα Υόρκη και είνι κόρη της Brenda Olivia, ηθοποιού, ποιήτριας, ακτιβίστριας, καθηγήτριας υποκριτικής και θεραπεύτριας, και του Lewis Arquette, ηθοποιού, σεναριογράφου και παραγωγού. Παππούς της ήταν ο κωμικός ηθοποιός Cliff Arquette. Η μητέρα της ήταν Εβραία, από μια οικογένεια μεταναστών από την Πολωνία και την Ρωσία. Ο πατέρας της, που το επίθετο της οικογένειάς του ήταν αρχικά "Arcouet", είχε γαλλοκαναδική καταγωγή και εγκατέλειψε τον καθολικισμό για να προσυλητιστεί το Ισλάμ. Μέσω του πατέρα της, η Αρκέτ σχετίζεται εν μέρει με τον εξερευνητή Meriwether Lewis. Τα αδέρφια της, Richmond, Patricia, Alexis και David, έγιναν όλοι ηθοποιοί.

* Rosanna Arquette official website
Cheryl

Η Cheryl Ann Tweedy (30 Ιουνίου 1983) είναι Αγγλίδα τραγουδίστρια, χορεύτρια και τηλεοπτική προσωπικότητα. Γεννημένη και μεγαλωμένη στο Νιουκαστλ, απέκτησε φήμη στα τέλη του 2002 μετά την νίκη της στο Girls Aloud, ένα εφηβικό συγκρότημα που δημιουργήθηκε στα πλαίσια του σόου ταλέντων "Popstars: The Rivals". Ενώ ήταν ακόμα μέλος του συγκροτήματος, ξεκίνησε μια σόλο καριέρα τον Απρίλιο 2009 και από τότε και μέχρι το 2014, κυκλοφόρησε τέσσερις δίσκους - "3 Words" (2009), "Messy Little Raindrops" (2010), "A Million Lights" (2012), "Only Human" (2014). Οι δίσκοι περιλάμβαναν δέκα singles, πέντε από τα οποία - "Fight for This Love, "Promise This", "Call My Name", "Crazy Stupid Love", "I Don't Care" - μπήκαν στην πρώτη θέση στο UK Singles Chart. Η Cheryl ήταν η πρώτη Βρετανίδα σόλο καλλιτέχνης που έχει πέντε singles στο νούμερο 1 στο Ηνωμένο Βασίλειο και κατείχε το ρεκόρ της Βρετανίδας σόλο καλλιτέχνη με τα περισσότερα number-one singles στο ΗΒ μέχρι που η Jess Glynne το κατέριψε το 2018.

Η Cheryl έγινε κριτής στην βρετανική έκδοση του "The X Factor" το 2008. Ήταν μέντορας σε δυο νικητές του σόου (της Alexandra Burke στην πέμπτη σεζόν και του Joe McElderry στην έκτη σεζόν) προτού παραιτηθεί το 2011 και γίνει κριτής στην αμερικανική έκδοση, από την οποία αποχώρησε στην φάση των οντισιόν. Επέστρεψε ως κριτής στην εντέκατη και δωδέκατη σεζόν της βρετανικής έκδοσης. Από το 2019 έως το 2020, η Cheryl ήταν κριτής στο "The Greatest Dancer".

Η Cheryl έγινε ένα αναγνωρισμένο και πολυφωτογραφημένο style icon, ενώ ο τύπος την περιγράφει ως "fashionista". Έχει φωτογραφηθεί για τα εξώφυλλα των περιοδικών "British Vogue", "Elle, Harper's Bazaar" καθώς και στο εξώφυλλο των περιοδικών της εταιρείας καλλυντικών L'Oréal από το 2009 έως το 2018. Το καθαρό εισόδημά της εκτιμάται πως ανερχόταν στα £20 εκατ. τον Οκτώβριο 2014. Η Cheryl ήταν παντρεμένη με τον Άγγλο ποδοσφαιριστή Άσλεϊ Κολ από τον Ιούλιο 2006 έως τον Σεπτέμβριο 2010. Παντρεύτηκε τον Jean-Bernard Fernandez-Versini τον Ιούλιο 2014. Από το 2016 έως το 2018, είχε σχέση με τον τραγουδιστή των One Direction Liam Payne, με τον οποίο απέκτησε έναν γιο τον Μάρτιο 2017.
Σουζάν Μπλέικσλι

Η Σουζάν Μπλέικσλι ("Susanne Ann Blakeslee" ; 27 Ιανουαρίου 1956) είναι Αμερικανίδα ηθοποιός του θεάτρου, ηθοποιός φωνής και ηθοποιός του μιούζικαλ. Είναι επίσης γνωστή ως Susan Blakeslee, Suzanne Blakeslee και Suzanne Blakesley.

Μεταξύ των σημαντικότερων ρόλων της είναι οι φωνές της Wanda, Anti-Wanda και Mrs. Turner στο "The Fairly OddParents" ; καθώς και η φωνή της Maleficent στην σειρά κινουμένων σχεδίων "Kingdom Hearts" και στα κινούμενα σχέδια της "Disney". Το 2012, η Μπλέικσλι κέρδισε ένα Ovation Award για Πρωταγωνίστρια σε Μιούζικαλ για την παράσταση "Forbidden Broadway Greatest Hits, Volume 2".

Γεννήθηκε στις 27 Ιανουαρίου 1976 στο Λος Άντζελες όπου και μεγάλωσε.
Μπρέντα Σονγκ

Η Μπρέντα Σονγκ ("Brenda Song" ; 27 Μαρτίου 1988) είναι Αμερικανίδα ηθοποιός. Ξεκίνησε την καριέρα της ως παιδί μοντέλο και τα πρώτα υποκριτικά έργα της περιλαμβάνουν ρόλους στις τηλεοπτικές σειρές "Fudge" (1995) και "100 Deeds for Eddie McDowd" (1999). Μετά από αρκετές διαφημίσεις και τηλεοπτικούς ρόλους στα τέλη της δεκαετίας 1990, η Σονγκ εμφανίστηκε στην ταινία "The Ultimate Christmas Present" (2000) και κέρδισε το Young Artist Award για την ερμηνεία της. Το 2002, υπέγραψε συμβόλαιο με την Disney και πρωταγωνίστησε στην ταινία "Get a Clue" (2002). Είχε σημαντική συνεισφορά στο διαδίκτυο, όπως το να πρωταγωνιστήσει στις ταινίες "Stuck in the Suburbs" (2004), "Wendy Wu: Homecoming Warrior" (2006) και πολλές άλλες παραγωγές. Η Σονγκ ενσάρκωσε τον πρωταγωνιστικό ρόλο στην κωμική σειρά "The Suite Life of Zack & Cody" (2005-2008) και αργότερα πρωταγωνίστησε στην σειρά "The Suite Life on Deck" (2008-2011).

Το 2010 η Σονγκ έκανε την μετάβαση στον mainstream κινηματογράφο και τηλεόραση, καθώς εμφανίστηκε στο βιογραφικό δράμα "The Social Network" (2010). Είχε γκεστ εμφανίσεις σε αρκετές τηλεοπτικές σειρές, συμπεριλαμβανομένου του πολιτικού θρίλερ "Scandal" (2012–13) και της κωμωδίας "New Girl" αλλά και πρωταγωνιστικό ρόλο στο "Dads" (2013). Τον Οκτώβριο 2014, υπέγραψε συμβόλαιο με το Fox και το 20th Century Fox Television και πρωταγωνίστησε σε μια τηλεοπτική σειρά. Η Σονγκ έπειτα συμμετείχε σε αρκετές τηλεοπτικές σειρές του NBC και του CBS, συμπεριλαμβανομένης της ιατρικής δραματικής σειράς "Pure Genius" (2016-17) και εμφανίστηκε στην δραματική σειρά δράσης "Station 19" (2018–2020). Από το 2019, η Σονγκ έχει δώσει την φωνή της στον πρωταγωνιστικό χαρακτήρα της Anne Boonchuy στην σειρά κινουμένων σχεδίων της Disney "Amphibia" και πρωταγωνίστησε στην κωμική-δραματική σειρά "Dollface". Πρωταγωνίστησε επίσης στην μικρού μήκους δραματική ταινία "First Kiss" (2012), στην ρομαντική κωμική ταινία "Angry Angel" (2017), στο ψυχολογικό θρίλερ "Secret Obsession" (2019) και στην κωμική-δραματική ταινία "Changeland" (2019).
Πανεπιστήμιο της Εγγύς Ανατολής

Το Πανεπιστήμιο της Εγγύς Ανατολής (αγγλικά: "Near East University", τουρκικά:"Yakın Doğu Üniversitesi") είναι ιδιωτικό πανεπιστήμιο με έδρα την Τουρκική Δημοκρατία της Βόρειας Κύπρου. Ιδρύθηκε στη Βόρεια Λευκωσία το 1988 από τον Σουάτ Γκιουνσέλ, τουρκοκυπριακής καταγωγής ο οποίος και παραμένει αποκλειστικός ιδιοκτήτης του. Πρόεδρος του διοικητικού συμβουλίου είναι ο υιός του, Ιρφάν Γκιουνσέλ.

Το Πανεπιστήμιο Νήαρ Ηστ διαθέτει 16 σχολές και 98 τμήματα, 4 επαγγελματικές σχολές, 2 λύκεια και 4 μεταπτυχιακά προγράμματα που προσφέρουν προγράμματα σε προπτυχιακό και μεταπτυχιακό επίπεδο. Με περισσότερους από 25,000 φοιτητές, είναι το μεγαλύτερο πανεπιστήμιο στην Βόρεια Κύπρο.

* Museum of Classical and Sports Cars of Near East University, English version
Εθνικό Πάρκο Μπουκ

Το Εθνικό Πάρκο Μπουκ( ) είναι ένα εθνικό πάρκο στα βουνά Μπουκ της Βόρειας Ουγγαρίας, κοντά στο Μίσκολτς. Ιδρύθηκε το 1976 ως το τρίτο εθνικό πάρκο της χώρας. Περιέχει 431.3 km 2 (εκ των οποίων 37.74  km 2 είναι υπό αυξημένη προστασία). Ορεινό και δασωμένο, το Μπουκ είναι το μεγαλύτερο εθνικό πάρκο της Ουγγαρίας και βρίσκεται στα βόρεια βουνά, μεταξύ του Σίλβασβάραντ και του Λιλαφιρέντ. Τα σημαντικά γεωλογικά χαρακτηριστικά του Μπουκ περιλαμβάνουν διάφορους καρστ σχηματισμούς στα ασβεστολιθικά βουνά του - ιδιαίτερα σπηλιές (κάποτε κατοικούνταν από προϊστορικούς ανθρώπους), καταβόθρες και χαράδρες. Το μεγαλύτερο σπήλαιο της χώρας (4.000 μέτρα) και το βαθύτερο (245 μέτρα), το Ιστβανλάπα, βρίσκεται στο πάρκο. Το Εθνικό Πάρκο Μπουκ περιέχει επίσης ενενήντα είδη πουλιών, που φωλιάζουν εκεί, μερικά εκ των οποίων θεωρούνται απειλούμενα. 

Το Κλιματικό Δάσος του Βατικανού έπρεπε να βρίσκεται μέσα στο Πάρκο. Το KlimaFa ("Κλιματικά Δέντρα") ξεκίνησε από έναν υποστηρικτή του Σαν Φρανσίσκο, τον Ρους Τζωρτζ, ο οποίος υποσχέθηκε ένα έργο αντιστάθμισης του άνθρακα, με σκοπό να αντισταθμίσει τις εκπομπές διοξειδίου του άνθρακα του Βατικανού. Ωστόσο, δεν έχουν φυτευτεί δέντρα. Σε συνέντευξή του στο "Christian Science Monitor", ο Λάγιος Κις, δήμαρχος του χωριού Τισακέσι, επεσήμανε μια κενή περιοχή κατά μήκος του ποταμού Τίσα, όπου υποτίθεται ότι έπρεπε να φυτευτούν τα δέντρα. Το "Christian Science Monitor" είπε επίσης ότι το Βατικανό εξέταζε "νομική δράση, για να υπερασπίσει τη φήμη του Βατικανού".